hotchpotch/miracl-hf-unified huggingface dataset:
Sakari Jurkka
Heikki Sakari Jurkka (alk. Juurivirta; ) oli suomalainen näyttelijä.
Sakari Jurkka oli näyttelijänä muun muassa Tampereen Työväen Teatterissa. Hän toimi Teatteri Jurkan johtajana 1974–1976.
Jurkka näytteli myös lukuisissa elokuvissa, ja hänet palkittiin Jussilla vuonna 1954 parhaasta miespääosasta elokuvassa "Minäkö isä!". Hän myös ohjasi kolme elokuvaa.
Jurkan vanhemmat olivat näyttelijä ja teatterinjohtaja Emmi Jurkka sekä teatterinjohtaja, ohjaaja ja näyttelijä Eino Jurkka. He työskentelivät Oulun Työväen Näyttämöllä poikansa syntymän aikaan. Oululaislehdessä oli Sakarin synnyttyä seuraavanlainen ilmoitus:
”Syntyneitä: Terve poika syntynyt 16. päivä syyskuuta 1923 Sonnisaaren synnytyssairaalassa. Nimeksi tuli Heikki Sakari. Ystävät ja tuttavat tervetuloa kahville lauantaina Oulun Työväenteatterin lämpiöön. Emmi ja Eino Jurkka, Syyskuu 1923.”
Myös Jurkan sisarukset Jussi Jurkka ja Vappu Jurkka sekä serkut Rauli Tuomi ja Liisa Tuomi olivat näyttelijöitä.
Jurkka oli naimisissa kolme kertaa. Tuija Räikkösen kanssa hänet vihittiin 1946, Anja Kolan kanssa 1952 ja Helen Elden kanssa 1963. Ensimmäisen vaimon kanssa hänellä oli yksi ja muiden kanssa kaksi poikaa. Pojista Timo Jurkka ja Mikko Jurkka ovat myös näyttelijöitä. Sakari Jurkka kuoli pitkään sairastettuaan kotikaupungissaan Espoossa Puolarmetsän sairaalassa 89-vuotiaana joulukuussa 2012.
Jurkan ensimäinen teatterirooli oli paimenpoikana Helsingin Kansanteatterin Sudenmorsian-näytelmässä. Hän oli kiinnitettynä mm. Tampereen Työväen Teatterissa, Intimiteatterissa, Helsingin kaupunginteatterissa ja Kansallisteatterissa.Laahden kaupunginteatterin johtajana hän työskenteli vuodet 1972-1974.
Sher Bahadur Deuba
Sher Bahadur Deuba (शेर बहादुर देउवा, s. 13. kesäkuuta 1946) on nepalilainen poliitikko. Hän oli Nepalin kongressipuolueen jäsen, mutta erotettiin puolueesta 2002 ja hän perusti uuden kongressipuolueen (demokraattinen). Deuba on ollut pääministerinä kolme kertaa: 1995–1997, 2001–2002 ja 2. kesäkuuta 2004 – 1. helmikuuta 2005.
Toisen kerran hänestä tuli pääministeri kun Girija Prasad Koirala erosi heinäkuussa 2001 kuningas Birendran murhan jälkeen. Deuban erotti uusi kuningas Gyanendra lokakuussa 2002, kun Deuba oli hajottanut toukokuussa parlamentin ja kutsui uudet vaalit, joita ei saatu järjestettyä. Deuba syytti kilpailijaansa Koiralaa erottamisensa järjestämisestä ja Nepalin kongressipuolue hajosi riitaan hätätilalain jatkamisesta. Deuba syytti myös kuninkaan hallitusta tehottomuudesta ja perustuslain rikkomisesta.
Kahden hallituksen jälkeen Gyanendra kutsui Deuban jälleen pääministeriksi 2004 ja Deuba otti haltuunsa useimmat ministerinsalkut. Heinäkuussa hän luopui valtiovarainministerin, sisäministerin ja muista tehtävistä. Ulko- ja puolustusministeriksi hän jäi. Gyanendra erotti Deuban 1. helmikuuta 2005, ja ilmoitti syyksi kyvyttömyyden hallita maolaiskapinaa ja lopettaa sisällissotaa joka oli jäytänyt kuningaskuntaa lähes kymmenen vuotta. Deuba pidätettiin tämän jälkeen kuukauden ajaksi.
Deuba tuomittiin heinäkuussa 2005 kahdeksi vuodeksi vankilaan korruptiosta syytettynä, mutta vapautettiin 13. helmikuuta 2006 kun tuomion julistanut oikeusistuin julistettiin laittomaksi.
Haastattelu Times Asiassa
Lokendra Bahadur Chand
Lokendra Bahadur Chand (s. 15. helmikuuta 1940) on nepalilainen poliitikko, joka on toiminut Nepalin pääministerinä neljä kertaa: 1983–1986, lyhyen aikaa huhtikuussa 1990, lyhyen aikaa 1997 ja lokakuusta 2002 kesäkuuhun 2003.
Chand valittiin Rastriya Panchayatin jäseneksi vuonna 1974. Chand tunnetaan Nepalin monarkian vahvana tukijana. Ensimmäisen kahden kautensa aikana hän ei kuulunut mihinkään puolueeseen, mutta vuonna 1997 hän oli jo nykyisen puolueensa oikeistolais-liberalistis-monarkistisen Rashtriya Prajatantra -puolueen (kansallisdemokraattinen puolue; RPP) jäsen. Hän oli perustanut puolueen ja tullut sen puheenjohtajaksi vuonna 1991.
Neljännellä kaudellaan Chandista tuli pääministeri 11. lokakuuta 2002, viikko sen jälkeen kun kuningas kaappasi vallan kongressipuolueen Sher Bahadur Deubalta. Chand pakotettiin eroamaan vuonna 2003 vastalauseiden jälkeen ja kiihtyvän sisällissodan vuoksi.
Sam Bush
Sam Bush (s. 15. huhtikuuta 1952 Bowling Green, Kentucky) on yhdysvaltalainen bluegrass-muusikko. Bush soittaa mandoliinia, viulua, kitaraa ja myös laulaa. Hän on New Grass Revivalin perustajajäseniä. Häntä on kutsuttu nykyajan Bill Monroeksi.
Lisäksi Bush on esiintynyt muun muassa seuraavien artistien country- ja bluegrass-levyillä:
Supastition
Supastition (oik. Kamaarphial Moye, s. 1976 Greenville, Pohjois-Carolina) on yhdysvaltalainen hip hop -artisti. Hän on työskennellyt monien muiden suosittujen underground-artistien, kuten KRS-Onen, CunninLynguistsin ja Little Brotherin, kanssa. Hän teki ensimmäisen albuminsa "7 Years of Bad Luck" vuonna 2002. Toinen albumi "The Deadline" ilmestyi 2004 ja kolmas "Chain Letters" 2005. Hän julkaisee levynsä Soulspazm Records -levy-yhtiön kautta.
Hevosjuotikas
Hevosjuotikas ("Haemopis sanguisuga") on juotikkaiden alaluokkaan ("Hirudinea") kuuluva laji. Hevosjuotikas elää rantavesissä ja kasvaa 10–15 cm pituiseksi. Se syö pieniä vesieläimiä eikä ime verta. Useimmiten hevosjuotikas on ruskea tai musta.
Hevosjuotikkaalla on yhteensä 10 silmäpistettä, jotka kiertävät päätä. Ulkonäöltään hevosjuotikkaan voi sekoittaa harvinaiseen verijuotikkaaseen ("Hirudo medicinalis").
Francisco Sánchez (filosofi)
Francisco Sanches (1550–1623) oli portugalilainen filosofi, joka pakeni inkvisitiota Ranskaan. Hän opetti filosofiaa ja lääketiedettä Toulousessa. Teoksessaan "Quad Nihil Scitus" hän päätyy siihen, että ihminen ei voi koskaan ymmärtää luontoa täydellisesti. Ensimmäinen johtopäätös tästä oli, että kaiken tiedon perustana pitää olla usko. Toinen johtopäätös muodostui myöhemmin merkittäväksi: vaikka emme voi koskaan ymmärtää kaikkea, meidän ei tule luopua yrittämästä vaan haalia kaikki saatavilla oleva tieto. Tätä sanotaan rakentavaksi skeptisismiksi.
Juan Luis Vives
Juan Luis Vives (1492–1540) oli espanjalainen oppinut.
Vives syntyi Valenciassa. Inkvisitio teloitti suuren osan hänen perhettään salajuutalaisina, ja Vives lähti maasta 15-vuotiaana sen jälkeen, kun hänen äitinsä oli kuollut ruttoon. Hän opiskeli Pariisissa ja pääsi professoriksi Leuvenin katoliseen yliopistoon 1519. Hän opetti sen jälkeen myös Oxfordin yliopistossa Englannissa. Hän oli Erasmus Rotterdamilaisen ystävä. Vivesin teokset käsittelevät koulutusta, moraalia sekä sosiaalisia ja psykologisia kysymyksiä.
Vives kuoli Bruggessa vuonna 1540.
Aldo Bobadilla
Aldo Antonio Bobadilla Avalos (s. 20. huhtikuuta 1976 Pedro Juan Caballero, Paraguay) on paraguaylainen jalkapallomaalivahti.
Bobadilla aloitti uransa Paraguayn liigan Cerro Porteñossa, josta hän siirtyi Argentiinaan Gimnasia y Esgrima de La Plataan. Hän palasi Paraguayn liigaan Club Libertadin joukkueeseen.
Bobadilla kuului Paraguayn maajoukkueeseen Saksan MM-kisoissa 2006 ja pääsi pelaamaan ykkösmaalivahti Justo Villarin loukkaannuttua heti ensimmäisen alkulohko-ottelun ensimmäisillä minuuteilla.
Leuven
Leuven () on Flanderin Brabantin provinssin pääkaupunki ja historiallisesti merkittävä eurooppalainen yliopistokaupunki Belgian keskiosassa. Kaupungissa on noin 97 000 asukasta (2011).
Kaupungissa toimii hollanninkielinen Leuvenin katolinen yliopisto, joka juontaa alkunsa vuoteen 1425. Se on maailman vanhin edelleen toimiva katolinen yliopisto, ja Alankomaiden ja Belgian vanhin yliopisto. Yliopiston ranskankielinen osa siirrettiin uuteen Louvain-la-Neuven kaupunkiin vuonna 1968.
Stella Artois -olutta valmistava maailman suurin panimo InBev hallitsee kaupungin koillisosaa. Maailmansodat vahingoittivat kaupungin rakennuskantaa pahasti.
Feuer frei!
Feuer frei! (Tuli vapaa!) on Rammsteinin 14. singlejulkaisu, joka on äänitetty Studio Miravalissa, Ranskassa vuonna 2000. Kappale Feuer frei! on esitetty muun muassa "xXx"-elokuvassa.
Saksan CD (valkoinen kansi)Iso-Britannia CD osa 1 (keltainen kansi)Iso-Britannia CD osa 2 (vihreä kansi)Iso-Britannia CD osa 3 (DVD) (oranssi kansi)
Taittuminen
Taittuminen eli refraktio tarkoittaa fysiikassa aaltoliikkeen suunnan muuttumista kahden eri faasin rajapinnassa. Tulo- ja taitekulma ovat erisuuret sen mukaan, mitkä ovat faasien taitekertoimet. Nämä kulmat määritellään aaltorintaman etenemissuunnan ja faasien rajapinnan normaalin väliseksi. Rajapinnassa aallonnopeus muuttuu taitekertoimien mukaisesti. Taittumisessa aina osa aalloista heijastuu rajapinnasta.
Taittumista voidaan kuvata matemaattisesti Willebrord Snelliuksen keksimällä Snellin lailla, joka seuraa Fermat'n periaatteesta.
Kun valo tulee optisesti harvemmasta aineesta (taitekerroin pienempi) optisesti tiheämpään, se taittuu kohti pinnan normaalia. Samalla valon nopeus pienenee. Päinvastaisessa tilanteessa kun valo tulee optisesti tiheämmästä harvempaan, taitekulma ja valon nopeus suurenevat. Tässä tilanteessa tulokulman suuretessa tarpeeksi voi valo heijastua kokonaan eli kokonaisheijastua. Tällöin taittumista ei tapahdu lainkaan. Taittumisessa valon aallonpituus ja nopeus voivat muuttua, mutta taajuus ei muutu.
Valon taittumista käytetään hyväksi kaikissa optisissa laitteissa, joissa on linssejä tai prismoja.
Mekaaninen aaltoliike käyttäytyy samalla tavalla. Mekaanisen aaltoliikkeen tapauksessa puhutaan aalto-opillisesta tiheydestä eikä optisesta tiheydestä.
Yhdensuuntaissiirtymä on nimitys ilmiölle, jossa aalto taittuu kahdessa rajapinnassa. Esimerkiksi valo taittuu kohti pinnan normaalia ilma–lasi-rajapinnassa. Valo kulkee lasin läpi ja jossakin vaiheessa valo kohtaa lasi–ilma-rajapinnan. Valo taittuu rajapinnassa, mutta tällä kertaa poispäin normaalista. Valon sädettä tutkimalla huomataan, että tuleva säde ja kokonaan läpi mennyt säde ovat toisiinsa nähden yhdensuuntaisia, mutteivät samalla linjalla.
Ilmakehä toimii linssin tavoin ja taittaa valoa, aiheuttaen erilaisia ilmiöitä kuten kangastuksia, tähtien tuikkimista ja laskevan Auringon vääristymistä. Horisontissa refraktion vaikutus on noin 35', minkä johdosta katsojan näkökulmasta horisonttia alareunallaan koskettava Aurinko onkin todellisuudessa jo laskenut kokonaan horisontin alapuolelle. Ilmakehän taittumisen johdosta almanakoissa ilmoitetaan taivaankappaleiden nousu- ja laskuajat vain likimääräisesti.
Heijastuminen
Heijastuminen tarkoittaa fysiikassa aaltoliikkeen kahden eri faasin rajapinnalla tapahtuvaa vuorovaikutusta, jossa aaltoliike muuttaa suuntaansa ja jatkaa liikettään samassa faasissa. Tulevien ja heijastuneiden aaltorintamien ja säteiden etenemissuunnat muodostavat yhtä suuret kulmat rajapinnan normaalin kanssa. Toisin sanoen tulo- ja heijastuskulma ovat yhtä suuret. Nämä kulmat määritellään aaltorintaman etenemissuunnan ja faasien rajapinnan normaalin väliseksi. Lisäksi pinnan normaali, tuleva säde ja heijastunut säde ovat samassa tasossa (heijastumislaki). Heijastuneilla aalloilla on myös sama aallonpituus ja etenemisnopeus kuin tulevilla aalloilla. "Kokonaisheijastumisessa" aalto heijastuu täysin eli se ei taitu ollenkaan.
Beneath the Encasing of Ashes
Beneath the Encasing of Ashes on metalcore-yhtye As I Lay Dyingin esikoisalbumi. Se julkaistiin kesäkuussa 2001.
Tanel Padar
Tanel Padar (s. 27. lokakuuta 1980 Haljala) on virolainen laulaja. Hän on julkaissut kaksi studioalbumia, kaksi unplugged-levyä ja yhden live cd+dvd -setin. Tanel kirjoittaa itse suurimman osan laulujen sävellyksistä ja teksteistä. Hän voitti vuoden 2001 Eurovision laulukilpailun yhdessä Dave Bentonin ja poikabändi 2XL:n kanssa kappaleella "Everybody".
Nykyisin hän laulaa The Sun -yhtyeessä. The Sun on voittanut Virossa 13 Suomen Emmaa vastaavaa patsasta ja ollut kaksi kertaa ehdokkaana MTV Best Baltic Act -palkinnon listoilla (toinen sija 2006 ja 2007). The Sunin video "Hopelessness You" esitettiin MTV Baltic -kanavalla hulppeat 1594 kertaa vuonna 2007. Jokaista yhtyeen albumia on myyty Virossa yli 10 000 kappaletta, mikä on huima määrä väkilukuun nähden. 26. maaliskuuta 2008 uusi levy "Here Comes the Sun" tuli myyntiin Suomessa (Playground).
Frail Words Collapse
Frail Words Collapse (3984-14441-2) on metalcore-yhtye As I Lay Dyingin toinen albumi. Se on yhtyeen ensimmäinen äänite Metal Blade Recordsilla, joka julkaisi albumin 1. heinäkuuta 2003.
Kappaleista ""94 Hours"" ja ""Forever"" kuvattiin musiikkivideot. Nielsen Soundscan -levymyyntilaskurin mukaan albumia on myyty 250 000 kappaletta.
Albumi - Billboard (Pohjois-Amerikka)
Shadows are Security
Shadows are Security on metalcore-yhtye As I Lay Dyingin kolmas studioalbumi. Se julkaistiin 14. kesäkuuta 2005 Metal Blade Records -levymerkillä.
Albumin tuottivat yhtyeen laulaja Tim Lambesis, toinen kitaristi Phil Sgrosso sekä Steve Russell. Levystä julkaistiin rajoitettu painos 23. kesäkuuta 2005, ja painos sisälsi lisä-dvd:llä konserttitallenteen yhtyeen lavaesityksestä Substage Clubilla, Karlsruhessa, Saksassa 28. marraskuuta 2004. Toinen rajoitettu erikoispainos julkaistiin 17. lokakuuta 2006. Tämä painos sisältää dvd:n, jossa on "making of" -tallenteita albumin äänityksistä sekä musiikkivideot kappaleista "Confined", "Through Struggle" ja "The Darkest Nights". Lisäksi se sisältää laulaja Tim Lambesiksen sivuhuomautuksia albumin konseptista sekä muuta nippelitietoa levyn äänityksistä.
"Shadows are Security" meni Yhdysvalloissa levymyynnillään sijalle 35 Billboardin Top 200 -listalla. Levyltä julkaistiin kolme singleä: "Confined", "Through Struggle" ja "The Darkest Nights". Niistä kaikista kuvattiin musiikkivideot.
Vaikka Clint Norris oli yhtyeen basisti albumia äänittäessä, hän ei osallistunut albumin äänityksiin. Sen sijaan Phil Sgrosso soitti bassoa albumilla.
Anakronismi
Anakronismi (kreikan ανά (ana) 'vastaan' ja χρόνος (khronos) 'aika') tarkoittaa jonkin asian sijoittamista väärään aikakauteen. Anakronistinen voi siis tarkoittaa ajoitukseltaan väärää, epäajanmukaista tai vanhentunutta, mutta myös liian uudenaikaista asiaa vanhassa ympäristössä.
Anakronismi voi olla esimerkiksi historiallisessa romaanissa tai elokuvassa oleva virhe, jossa joku käyttää esinettä tai käsitettä, jota ei tunnettu kirjan tai elokuvan kuvaamana aikana. Anakronismeja ilmenee helposti, kun menneisyyden ihmisten toimintaa tulkitaan tai kun historialliselle asialle annetaan merkitys nykyajan kautta. Historiallista tutkimusta tehdessä ei tutkittavaa asiaa pidä katsoa nykyajan näkökulmasta, vaan asettua tutkittavan asemaan. Anakronismi voi olla myös tietoista. Esimerkiksi Disneyn elokuvassa "Miekka kivessä" Merlin käyttää useita käsitteitä, joita ei tunnettu aikana, johon elokuva sijoittuu. Tämä johtuu siitä, että Merlinillä on kyky nähdä tulevaisuus ainakin siihen saakka, kun elokuva tehtiin eli 1960-luvulle tai kenties pitemmällekin.
Esimerkkinä anakronismista on vuoden 1987 elokuvasta " Lahjomattomat" nähtävä Kanadan nykyinen vuonna 1965 käyttöön ottama lippu vaikka elokuvan tapahtumat sijoittuvat 1930-luvulle.
Lähialueveganismi
Lähialueveganismi on veganismin muoto, jossa pyritään käyttämään mahdollisimman lähellä tuotettuja tuotteita. Lähiruoka-ajattelun mukaan paikallisesti tuotettu ja jalostettu ruoka on usein ympäristölle vähemmän haitallista kuin kaukaa tuodut elintarvikkeet. Suomalaisesta lähialueveganismista käytetään myös termiä "fennoveganismi".
Vaikka Suomessa on kasvava joukko ihmisiä, jotka ovat sitoutuneet veganismiin, on fennovegaaneja hyvin harvassa. Fennoveganismi onkin monille vegaaneille ruokavalio, jota pyritään suosimaan ja josta otetaan vaikutteita, mutta siihen ei yleensä täydellisesti sitouduta.
Tieteelliset ympäristövaikutusten arvioinnit ovat osoittaneet, että ruoan tuotantopaikan etäisyys kuluttajista ei yleensä ole merkittävä tekijä ruoan ympäristövaikutuksien kannalta, joten lähialueilla tuotetun ruoan suosiminen ei ole erityisen vaikuttava keino ympäristönsuojelussa.
Mia Huovila
Mia Huovila (s. 13. helmikuuta 1987 Sipoo) on suomalainen laulaja. Hänet tunnetaan parhaiten "Popstars 2" -kilpailusta tunnetuksi tulleen Jane-yhtyeen jäsenenä, johon kuuluivat Huovilan lisäksi Eeva-Leena Tiainen sekä Tea Hiilloste. Mia on muuttanut Janen myötä pysyvästi Sipoosta Helsinkiin, ja hän opiskelee liiketaloutta. Jane ilmoitti hajoamisestaan kotisivuillaan 2. huhtikuuta 2007. Mia on vieraillut Rähinä Recordsin artistien kuten esim. Uniikin sekä Cheekin kappaleilla.
Steinerin–Lehmusin lause
Steinerin-Lehmusin lause (tunnetaan myös nimillä Lehmusin lause ja sisäisen kulmanpuolittajan ongelma) on geometriassa kolmiota koskeva tulos. Sen mukaan kolmio on tasakylkinen, jos annetussa kolmiossa on kaksi yhtä pitkää kulman puolittajaa.
Vuonna 1840 berliiniläinen professori C. L. Lehmus (1780–1863) kysyi Jacob Steinerilta lauseelle todistusta. Steiner löysi lauseelle todistuksen vuonna 1844 ja Lehmus toisen todistuksen 1850. Tätä ennen vuonna 1842 lauseen oli todistanut ranskalainen matemaatikko. Nykyään lauseelle tunnetaan yli 80 todistusta.
Konsumerismi
Konsumerismi on taloudellinen näkemys, jonka mukaan runsas kulutus on eduksi ihmisille ja taloudelle: että nimenomaan kulutus pitää yhteiskunnan pyörät pyörimässä. Käsitettä kuitenkin käytetään lähinnä ko. näkemystä kritisoitaessa.
Kansantaloustieteessä konsumerismi on oppi, jonka mukaan markkinoiden tulee muotoutua kuluttajien halujen pohjalta ja jossa kulutus on keskiössä. Kulutusyhteiskunta on yhteiskunta, jossa mahdollisimman useita kansalaisten tarpeista pystytään kattavasti tyydyttämään kulutuksen kautta.
Kulutusyhteiskunta kehittyi Yhdysvalloissa 1800-luvun lopulla massatuotannon syntymisen avustuksella sekä rautateiden muodostaessa suuren joukon kuluttajista tavoittavan jakeluverkoston. Tähän liittyy myös ihmisten siirtyminen palkkatöihin ja kaupungistuminen. Suomessa kulutusyhteiskuntaan siirryttiin laajemmin 1960-luvulla. Kun aikaisemmin luterilainen eetos korosti säästäväisyyttä, niin siirtyminen teollisen tuotannon runsauden aikaan muutti eetosta. Sodan jälkeisestä säännöstelystä siirtyminen teolliseen tuotannon runsauden aikaan johti esimerkiksi ruuan riittävyysongelmista kasvaviin ylipainon aiheuttamiin ongelmiin.
Varhaisimpana kulutusyhteiskunnan kritisoijana pidetään norjalaissyntyistä sosiologia ja taloustieteilijää Thorstein Vebleniä. Hän toi esille myös sellaisen käsitteen kuin kerskakulutus.
Fiat Stilo
Fiat Stilo on Fiatin vuosina 2001–2007 valmistama alemman keskiluokan henkilöautomalli, joka korvasi Fiat Bravon ja Bravan sekä Marean. Stilon seuraajaksi tuli uusi Fiat Bravo.
Vuoden 2005 Euro NCAP -kolaritestistä Stilo sai tulokseksi neljä tähteä viidestä.
Stilo esiteltiin Geneven autonäyttelyssä keväällä 2001. Kolmiovinen on viisiovista lyhyempi ja matalampi, ja sitä markkinoitiin parempaa ajomukavuutta ja suorituskykyä tarjoavana, viisiovista taas tilavana ja monikäyttöisempänä. Bensiinimoottorivalikoimassa olivat 1,2 16V (80 hv), 1,6 16V (103 hv), 1,8 16V (133 hv) ja Abarth-mallin viisisylinterinen 2,4 20V (170 hv). Dieselmoottorina oli 1,9 JTD (80/115 hv).
Pariisin autonäyttelyssä 2002 esiteltiin farmarimalli Stilo MultiWagon. Malli on suunniteltu monikäyttöiseksi, ja istuinjärjestelyä on mahdollista muuttaa kuljetustarpeen mukaan.
Vuonna 2004 mallistoa uudistettiin kevyesti. Näkyvimpänä uudistuksena oli viisiovisen mallin takavalojen uusi järjestely. Moottoriosastolla 1,4 16V (95 hv) korvasi aiemman 1,2-litraisen ja uutena dieselmoottorina oli 1,9 MultiJet (100/120/150 hv), jonka suuritehoisin versio oli 16-venttiilinen. Abarth-mallin sai nyt "Selespeed"-vaihteiston ohella myös manuaalivaihteisena. Etelä-Amerikassa tarjolla oli lisäksi kahdeksanventtiilinen 1,8-litrainen (105 hv) bensiinimoottori.
Iranin jalkapallomaajoukkue
Iranin miesten jalkapallomaajoukkue edustaa Irania kansainvälisissä miesten jalkapallon maajoukkuekilpailuissa. Se on yksi Aasian liiton AFC:n parhaista maajoukkueista. Joukkue toimii Iranin jalkapalloliiton alaisuudessa. Kotiottelunsa se pelaa 140 000 -paikkaisella Azadi-stadionilla (suom. "vapaus").
Iran on kolminkertainen Aasian mestari ja sijoittunut maanosan kisoissa neljästi kolmanneksi. MM-kisoissa se pelasi ensi kertaa vuonna 1978 Argentiinassa, missä se hävisi alkulohko-ottelunsa Alankomaita ja Perua vastaan, mutta pelasi 1–1-tasapelin Skotlantia vastaan, maalintekijänä Iraj Danaeifard.
Vuoden 1979 vallankumous ja melkein koko 1980-luvun kestänyt Irakin-Iranin sota heikensivät maan jalkapallo-oloja, vaikka jalkapallotoiminta ei maassa kokonaan pysähtynytkään. 1990-luvun alussa maan jalkapalloelämä toipui sodan vaikutuksista ja joukkueessa pelasi monia lahjakkaita ja hyviä pelaajia, kuten Ali Daei, Mehdi Mahdavikia, Khodadad Azizi ja Karim Bagheri. Vuonna 1997 Iran valmisti kisapaikkansa seuraavaan MM-lopputurnaukseen kukistettuaan ratkaisevassa jatkokarsintaottelussa Australian vierasmaalisäännöllä molempien otteluiden päätyttyä tasan. Vuoden 1998 Ranskan MM-kisoissa joukkue saavutti ensimmäisen MM-lopputurnausvoittonsa kukistettuaan Yhdysvallat maiden keskinäisten jännitteiden vuoksi suuren huomion saaneessa alkulohkon kohtaamisessa, mutta muutoin edesottamukset eivät riittäneet jatkopaikkaan.
Iran selviytyi karsinnoista kolmannen kerran historiansa aikana MM-kisoihin 2006 Saksaan.
Maalivahdit:
Puolustajat
Keskikenttäpelaajat
Hyökkääjät
Care4Nature
Care4Nature on tietokonevalmistaja Fujitsu-Siemensin ja Suomen 4H-liiton (4H-järjestö) ylläpitämä 
sähkö- ja elektroniikkalaitteiden kierrätyspalvelu. Sitä voivat käyttää sekä kotitaloudet että yritykset. Palvelussa 4H-liiton ja Fujitsu-Siemensin kouluttama nuori noutaa koneen ja toimittaa sen välivarastolle, josta se viedään joko kierrätykseen tai teollisuuden raaka-aineeksi.
Angolan jalkapallomaajoukkue
Angolan jalkapallomaajoukkue on Angolan jalkapalloliiton hallinnoima joukkue, joka edustaa Angolaa kansainvälisissä jalkapallo-otteluissa.
Vuonna 2003 Luis Oliveira Goncalves siirtyi Angolan nuorten maajoukkueen peräsimestä edustusjoukkueen valmentajaksi. Goncalvesin johdolla joukkue yllätti vuoden 2006 MM-kisojen karsinnoissa päihittämällä lohkossaan muun muassa Nigerian ja selviytymällä kisoihin ensimmäistä kertaa.
Angolan tunnetuimpia pelaajia ovat Benficassa pelannut Mantorras sekä maajoukkueen kapteenina toiminut Fabrice Akwa. Akwálla on myös eniten otteluita ja maaleja Angolan maajoukkueen historiassa.
Juotikkaat
Juotikkaat ("Hirudinea") on nivelmatoihin kuuluva alaluokka. Lajeja on noin 500, joista Suomessa esiintyy 16. Niiden koko vaihtelee 4 mm:stä jopa 75 cm:iin.Myös rapulaisen ("Branchiobdella pentodonta") katsotaan usein kuuluvan juotikkaisiin.
George Mikan
George Mikan (18. kesäkuuta 1924 Joliet – 1. kesäkuuta 2005 Scottsdale) oli yhdysvaltalainen koripalloilija. Mikan oli NBA:n ensimmäinen huippupelaaja. Hän hallitsi 1940-luvulla NBA:ta ja voitti monta kertaa pistepörssin.
Mikan oli 205 senttiä pitkä. Peliuransa aikana hän painoi 110 kg.
Aivo-selkäydinneste
Aivo-selkäydinneste eli likvori () on nestettä, joka suojaa sekä aivoja että selkäydintä iskuilta. Aivo-selkäydinneste syntyy osaksi aivokammioiden suonipunoksissa. Sivukammioista ja kolmannesta aivokammiosta neste kulkee kohti neljättä aivokammiota. Neljännestä aivokammiosta se siirtyy kolmen pienen aukon kautta subaraknoidaalitilaan eli lukinkalvononteloon. Täältä aivo-selkäydinneste siirtyy araknoidaalivillusten kautta kovakalvon lehtien välissä sijaitseviin laskimoihin, joita kutsutaan laskimosinuksiksi eli veriviemäreiksi.
Aivo-selkäydinnestettä muodostuu vuorokaudessa noin 500 ml. Siinä on enemmän natriumia ja vähemmän glukoosia kuin kudosnesteessä.
Jos aivo-selkäydinnesteen reitti on vastasyntyneisyyskaudella jostain kohtaa tukossa esimerkiksi synnynnäisen epämuodostuman takia, jatkuvasti syntyvä aivo-selkäydinneste laajentaa aivokammiota ja työntää aivokudosta sivuille. Koska kallon luut eivät ole vielä luutuneet yhteen, myös aivokoppa suurenee.
Aivo-selkäydinnesteen koostumusta voidaan tutkia erityisen lannepiston eli lumbaalipunktion avulla.
Akwá
Fabrice Alcebiades "Akwá" Maceio (s. 30. toukokuuta 1977) on angolalainen jalkapalloilija. Pelipaikaltaan hän oli hyökkääjä.
Akwá pelasi Portugalissa Alvercassa sekä Benficassa ja Qatarissa al-Wakrassa. Hän oli Angolan maajoukkueen kapteeni. Hän johdatti joukkueen Saksan MM-kisoihin 2006, mikä oli ensimmäinen kerta, kun Angola selvisi jalkapallon MM-kisojen lopputurnaukseen. Akwá teki pelaamissaan 78 maaottelussa 39 maalia ja on Angolan maajoukkueen kaikkien aikojen paras maalintekijä.
Dominique Wilkins
Dominique Wilkins (s. 12. tammikuuta 1960 Pariisi, Ranska) on yhdysvaltalainen uransa lopettanut ammattilaiskoripalloilija. Wilkins pelasi NBA:ssa 1074 ottelua joissa 24.8 pistettä ottelua kohden. Wilkinsia pidetään ehkä kaikkien aikojen NBA:n parhaana donkkaajana, sillä hän voitti n kahdesti vuosina 1985 ja 1990. Hänet valittiin myös yhdeksän kertaa un.
Lebo Lebo
Antônio Lebo Lebo, pelaajanimeltään Lebo Lebo, (s. 29. toukokuuta 1977 Melanje, Angola) on angolalainen jalkapalloilija. Pelipaikaltaan hän on puolustaja.
Lebo Lebo aloitti pelaajauransa vuonna 2000 Angolan liigan Sagrada Esperancassa, jossa hän pelasi vuoteen 2003 saakka. Tällöin hän siirtyi Kongon demokraattiseen tasavaltaan Independent Tombwa -joukkueeseen. Seuraavaksi hän siirtyi vuonna 2004 takaisin Sagrada Esperancaan, josta siirtyi seuraavana vuonna Petro Atleticoon.
Lebo Lebo kuului Angolan jalkapallomaajoukkueeseen Saksan MM-kisoissa 2006 mutta ei pelannut yhtään ottelua.
Vahid Taleblou
Vahid Taleblou (, s. 26. toukokuuta 1982, Teheran) on iranilainen jalkapallomaalivahti, joka pelaa Iranin pääsarjan Esteghlal FC:ssä.
Taleblou on noussut seurajoukkueessaan hyvien otteidensa ansiosta ykkösmaalivahdiksi, vaikka joukkueessa pelaa myös Iranin jalkapallomaajoukkueen maalivahti Mehdi Rahmati. Esteghlal voitti vuonna 2006 sarjan mestaruuden. Taleblou debytoi maajoukkuessa helmikuussa 2006 Aasian mestaruuskilpailujen karsinnoissa Taiwania vastaan. Hänet on nimitetty maajoukkueeseen myös Saksan MM-kisoihin 2006.
T.N.T.
T.N.T. on toinen australialaisen hard rock -yhtye AC/DC:n joulukuussa vuonna 1975 julkaistu toinen studioalbumi. Sitä myytiin yli 100 000 kappaletta. Seitsemän albumin yhdeksästä kappaleesta on kirjoittanut Angus Young, Malcolm Young ja Bon Scott. ”Can I Sit Next to You Girl” -kappaleen ovat kirjoittaneet Youngin veljekset ja ”School Days” on cover-versio Chuck Berryltä.
"T.N.T." on ainoa AC/DC:n albumi, josta ei ole tehty maailmanlaajuista versiota. Seitsemän sen kappaleista julkaistiin "High Voltage" -albumin maailmanlaajuisessa versiossa vuonna 1976. ”Rocker” julkaistiin "Dirty Deeds Done Dirt Cheapin" maailmanlaajuisessa versiossa vuonna 1976.
Anomalia
Anomalia voi tarkoittaa seuraavia asioita:
Anonyymi
Anonyymi ( "anōnymos" < a privativum, kieltävä etuliite + "onoma" 'nimi') tarkoittaa nimetöntä, nimeään ilmoittamatonta, nimeltä tuntematonta. Esimerkiksi anonyymi kirjoitus ei sisällä kirjoittajansa nimeä. Anonyymius (joskus anonymiteetti < ) tarkoittaa nimettömyyttä, nimen säilymistä salassa.
Salassa tai tuntemattomana olemista tai esiintymistä luonnehditaan myös sanalla inkognito. Esimerkiksi: "Hän matkusti inkognito".Suomen tekijänoikeuslain mukaan tekijällä on oikeus tekemäänsä teokseen, vaikka teoksessa ei ole hänen nimeään. Kun teoksesta valmistetaan kappale tai teos kokonaan tai osittain julkistetaan, tekijänoikeuslain mukaan sen tekijä on ilmoitettava sillä tavoin kuin hyvä tapa vaatii.
Anonyymin tekijän tekijänoikeuksista vastaa julkaisija ja teoksen suoja-aika 70 vuotta lasketaan alkaneeksi teoksen julkaisemisvuodesta.
DHL
DHL on maailmanlaajuisesti toimiva saksalainen kuljetus- ja kuriiripalveluyhtiö. DHL:n kansainvälinen kuljetusverkosto kattaa yli 220 maata. Yhtiöllä on noin 285 000 työntekijää.
DHL perustettiin vuonna 1969. Yhtiön nimi muodostuu yrityksen kolmen perustajan sukunimien ensimmäisistä kirjaimista: Adrian Dalsey, Larry Hillblom ja Robert Lynn. Vuodesta 1998 lähtien Deutsche Post World Net alkoi hankkia omistuksia itselleen ja vuonna 2002 osti DHL:n kokonaan omistukseensa.
omien sekä DHL:n käyttämien lentoyhtiöiden.
Anki, Bosse ja Robert
Anki, Bosse & Robert oli suomalainen folk- ja laulelmamusiikkiin keskittynyt yhtye. Se teki neljä levyä 1960-luvulla (1965, 1966, 1967 ja 1969), joilla oli lähinnä käännöskappaleita, kansanlauluja ja muun muassa Neil Youngin, Dan Anderssonin ja Jukka Kuoppamäen tunnetuksi tekemiä tekstejä. 
Lisäksi useita singlejä, EP:eitä ja esiintymisiä kokoelmalevyillä. 60-luvun levyissä ei ole vuosilukuja.
Hieronymus Fabricius
Hieronymus Fabricius (1537–1619) oli italialainen lääketieteilijä. Hän opiskeli Padovan yliopistossa ja nousi siellä anatomian professoriksi. Tekemällä eläimille ruumiinavauksia Fabricius tutki sikiön kehitystä, ruokatorven, vatsan ja suoliston rakennetta sekä silmän, korvan ja kurkunpään kummallisuuksia. Hän löysi laskimosuonten sisäpinnoilta kudoslaskoksia, joita kutsui venttiileiksi.
Apollo (yhtye)
Apollo oli suomalainen, Helsingistä kotoisin ollut musiikkiyhtye, jonka ainoaksi jääneen albumin nimi on "Apollo" (1970). Synkkää, raskastempoista riffimusiikkia esittänyttä Apolloa on pidetty mahdollisesti ensimmäisenä suomalaisena heavy-yhtyeenä. Se otti musiikkiinsa vaikutteita esimerkiksi Led Zeppelinilta ja Steppenwolfilta.
Apollo perustettiin 1969, ja albumi levytettiin toukokuussa 1970, minkä jälkeen yhtye pian hajosi. Yhtyeen keikkaohjelmisto oli hard rock -vaikutteista ja sisälsi paljon Led Zeppelin -covereita, kun taas albumilla on hard rockin lisäksi pop-laulelmaa ja jazzia. Apollo-albumi on julkaistu CD:llä 2002. Albumin lisäksi yhtye julkaisi singlen "Pakoon maailmaa / Ohjelmoitu ihminen" (1970), jonka B-puolesta julkaistiin albumilla uudelleen sovitettu versio nimellä "Hideki Tojo 1884-1948".
Apollon esittämä Led Zeppelin -cover "You Shook Me" löytyy "Jee Jee Jee - Suomirockin arkistoaarteita" -albumilta.
Yhtye hajosi keväällä 1970, kun basisti Heimo Holopainen lähti suorittamaan asevelvollisuuttaan eikä hänelle löydetty sopivaa seuraajaa. Lisäksi Edward Vesala päätti myöntyä Paroni Paakkunaisen esiintuomaan ajatukseen modernisoitua kansanmusiikkia soittavasta Karelia-yhtyeestä.
Arkiviisu
Arkiviisu oli suomalainen musiikkiryhmä, joka nousi yleiseen tietoisuuteen 1970-luvulla. Ajalle tunnusomaisesti ryhmä oli osa poliittista laululiikettä, mikä näkyi myös laulujen aiheissa. Yhtye esitti omien kappaleidensa lisäksi muun muassa kisälli- ja kansanlauluja. Love Records julkaisi Arkiviisun albumin "Tomuinen tie" vuonna 1977. Kolme muuta yhtyeen kappaletta julkaistiin samana vuonna "Uusi Laulu 3" -kokoelmalla. Arkiviisu oli mukana elokuvassa "Kenen joukoissa seisot" vuonna 2006.
Arkiviisu perustettiin vapun alla 1976, kun neljä aiemmin Agit-Propin kisällit -yhtyeessä vaikuttanutta muusikkoa päätti aloittaa uuden projektin. Myöhemmin yhtyeeseen liittyivät basisti Kai Pulliainen ja viulisti Pekka Heinonen. Yhtyeen jäsenistä Havukaisen sisarukset ovat myöhemmin luoneet merkittävämpää uraa näyttelijöinä. Mikko Perkoila tunnetaan laulajana ja lauluntekijänä. Hannu Raatikainen valmistui ensin luokanopettajaksi ja kävi sitten Teatterikorkeakoulun.
Gianfrancesco Pico della Mirandola
Gianfrancesco Pico della Mirandola (1469–1533) (myös Giovan Francesco Pico della Mirandola) oli italialainen filosofi, vähemmän kuuluisa kuin setänsä Giovanni Pico della Mirandola. Setänsä tavoin hän omistautui filosofialle, mutta keskittyi enemmän Raamattuun ja sitä sivuaviin aiheisiin. Hän kirjoitti yksityiskohtaiset elämäkerrat sekä sedästään että Savonarolasta.
Gianfrancesco sai surmansa traagisessa perheselkkauksessa yhdessä poikansa Alberton kanssa veljenpoikansa Galoetton surmaamana.
Villinki
Villinki () on saari Helsingin edustalla ja Helsingin kaupunginosa. Saaressa on Villingin kartano, joka erotettiin Degerön kartanon maista vuonna 1798. Sen päärakennus on 1860-luvulta. Kartanon ympärillä on vanhoja "puupitsihuviloita" 1800- ja 1900-lukujen vaihteesta. Niistä neljäkymmentä on jäljellä. Museovirasto on luokitellut Villingin merkittäväksi kulttuurihistorialliseksi rakennusympäristöksi.
Villingin alue kuului jo keskiajalla Helsingin pitäjään. Villinge Gårds Aktiebolag -yhtiön omistaman kartanon maista erotettiin 1800-luvun lopulla, mutta varsinkin 1910-luvulla kymmenittäin pieniä tiloja helsinkiläisten kesähuvila-alueiksi. Villingin saariryhmän itäisin osa, Itä-Villinki, on Suomenlinnan linnoitusvyöhykkeeseen kuuluvana ollut valtion omistuksessa. Villinki kuului osana vuonna 1922 muodostettuun Degerön taajaväkiseen yhdyskuntaan, ja kun alue vuoden 1946 alussa liitettiin Helsinkiin suuressa alueliitoksessa, Villinki tuli muodostamaan oman kaupunginosansa. Kaupunginosaan ei ole vahvistettu asemakaavaa, vaan se on säilyttänyt huvila-asutuksen luonteensa.
Villingin nimi esiintyy vanhoissa asiakirjoissa mm. muodoissa Villingby (1544), Villingh (1545), Wilinge (1556) ja Willinge (1558). Axel Olof Freudenthalin mukaan nimi on "ing"-johdos muinaisruotsin sanasta "vidher" 'metsä'. Vuonna 1959 kaupunginosan suomenkieliseksi nimeksi vahvistettiin äänteelliseksi mukaelmaksi vakiintunut Villinki.
Leiden
Leiden on kaupunki Alankomaiden eteläosassa, lähellä Haarlemia ja Haagia. Vuonna 2011 kaupungissa oli 117 915 asukasta. Se on ollut yliopistokaupunki vuodesta 1575, nykyisin kaupungissa on kolme yliopistoa. Näihin kuuluu maan vanhin Leidenin yliopisto.
Leidenissä oli roomalaisten linnoitus 300-luvulla. Keskiajalla sen nimi oli "Leithon". 1400-luvun lopulla kaupunki alkoi vaurastua tekstiilikaupan keskuksena. Vuonna 1574 espanjalaiset piirittivät kaupunkia, joka puolustautui urhoollisesti. Kiitokseksi Vilhelm I Oranialainen perusti kaupunkiin Leidenin yliopiston seuraavana vuonna. Kaupunki oli myös keskeinen paikka, josta matkustettiin Amerikkaan.
1600-luvulla alkoi Leidenin taloudellinen alamäki tekstiiliteollisuuden näivettyessä. Vuonna 1640 kaupungissa oli yli satatuhatta asukasta, vuonna 1904 vain puolet siitä.
Leidenillä on viisi ystävyyskaupunkia:
LT United
LT United on kuusihenkinen, liettualainen pop-yhtye, joka perustettiin edustamaan Liettuaa vuoden 2006 Euroviisuissa . Ryhmän perusti vuoden 2006 alussa tunnettu liettualainen rock-muusikko Andrius Mamontovas. Ryhmä koostuu kuudesta jo Liettuassa hyvin tunnetuista soololaulajasta. Mamontovasin lisäksi jäsenet ovat Marijonas Mikutavičius, Victor Diawara, Saulius Urbonavičius, Arnoldas Lukošius ja Eimantas Belickas.
Ryhmä osallistui Liettuan esikarsintaan kappaleellaan We Are the Winners, ja se voitti esikarsinnan saaden 32,669 pistettä, melkein tuplasti enemmän kuin seuraavaksi sijoittunut Inculto. Esityksen jälkeen Liettuan presidentti, Valdas Adamkus, kutsui ryhmän esiintymään Liettuan itsenäisyyspäivänä.
Eurovision laulukilpailussa ryhmä esiintyi kahdeksantenatoista. Juuri ennen esiintymistä osa yleisöstä buuasi, koska joidenkin mielestä laulun sanat ovat liian itsekkäitä. Laulun perustana toistetaan koko ajan lausetta ’We are the winners, of Eurovision’ (Olemme Euroviisujen voittajat). Buuaus on Euroviisuissa harvinaista. Ryhmä kuitenkin sijoittui viidenneksi 163 pisteellä ja pääsi finaaliin. Osa yleisöstä buuasi jälleen, kun tieto yhtyeen läpipääsystä kerrottiin.
Finaalissa LT United esiintyi neljäntenätoista ja jälleen ryhmä sai osakseen buuausta. Lopulta LT United sijoittui kuudenneksi 162 pisteellä. Irlanti antoi Liettualle 12 pistettä eli täydet pisteet. 10 pistettä antoivat Islanti, Iso-Britannia ja Latvia, kahdeksan pistettä Viro, Suomi ja Puola. Seitsemän pistettä tuli Andorralta, Tanskalta ja Monacolta, kuusi pistettä Valko-Venäjältä, Kroatialta ja Hollannilta, viisi pistettä Norjalta, Venäjältä ja Ukrainalta, neljä pistettä Belgialta, Kyprokselta, Kreikalta, Portugalilta, Moldovalta ja Espanjalta sekä kolme pistettä Makedonialta, Israelilta, Serbia-Montenegrolta, Slovenialta ja Ruotsilta. Kaksi pistettä ei tullut yhdeltäkään maalta. Yhden pisteen Liettua sai Bulgarialta, Saksalta ja Maltalta sekä nolla Albanialta, Armenialta, Ranskalta, Bosnia ja Hertsegovinalta, Romanialta, Sveitsiltä ja Turkilta.
Vikajärvi
Vikajärvi on kylä Rovaniemellä Sodankylään johtavan valtatie 4:n varrella. Kylässä on yli 90 taloutta ja noin 180 asukasta. Vikajärvellä on peruskoulu, kirjasto, päiväkoti ja kauppa.
Sing Song Sisters
Sing Song Sisters oli suomalainen laulutrio 1950-luvun lopulla. Trion tunnetuin kappale lienee heidän versionsa "Nisse-polkka" -joululaulusta.
Kokoonpano pysyi pitkään tuntemattomana - Gramexilla oli oma tili kappaleen tilityksiä varten odottamassa että kokoonpano selviäisi. Viihdemusiikin Ystävien Seura Ry teki tutkimuksia ja selvitti lopulta laulajien nimet.http://www.hypermedia.fi/VYS/lauluyhtyeet.html
Luettelo Chicago Blackhawksin pelaajista
__notoc__
Chicago Blackhawksissa pelanneet jääkiekkoilijat.
Verijuotikas
Verijuotikas eli kansanomaiselta nimeltään iilimato ("Hirudo medicinalis") on verta imevä juotikaslaji. Verijuotikas on väriltään harmaa ja pitkittäisjuovainen. Verijuotikas lienee hävinnyt Suomesta lähes kokonaan, lukuun ottamatta eteläisintä saaristoa. Verijuotikas on toisinaan sekoitettu Suomessa yleiseen hevosjuotikkaaseen, joka ei ime verta. Verijuotikas on suurikokoinen, jopa yli 10 cm pitkä. Väritykseltään se on tummanruskea. Verijuotikkaalla on selässä vaaleampaa pitkittäiskuviointia sekä oransseja ja vihertäviä laikkuja ja sen takapään imukuppi on kookas, suurempi kuin hevosjuotikkaalla.
Verijuotikasta on käytetty lääkinnällisiin tarkoituksiin jo antiikin ajoista lähtien. Hirudoterapiassa yksi juotikas imee verta noin 15 grammaa. Sen sanotaan helpottavan esimerkiksi nivelrikon oireita lievittämällä kipuja ja vähentämällä jäykkyyttä.
Kalpalinna
Kalpalinna, viralliselta nimeltään Calpis Cross Center on Hämeessä, Janakkalassa sijaitseva laskettelukeskus, jonka on aikoinaan perustanut Eino Kalpala. Kesällä Kalpalinnassa maastopyöräilijöillä on mahdollisuus alamäkiajoon. Toiminta on jaettu kolmelle eri nimelle; Calpis Ski Center on talvisin toimiva laskettelukeskus, Calpis Bike Park on kesällä toimiva pyöräilypuisto ja Calpis Caravan Center on ympärivuoden toimiva asuntovaunuille tarkoitettu caravanalue. Kalpalinnassa on ollut Suomen ja Euroopan ensimmäinen lumetusjärjestelmä 1963. Jo Kalpalinnan edeltäjään Kiianlinnaan rakennettiin Suomen ensimmäinen hiihtohissi vuonna 1950.Suurin osa Kalpalinnan off-pisteistä on Calpis Bike Parkin reittejä, joita laskijat itse raivaavat
omaan käyttöönsä, poikkeuksena SG Turistirinteen vieressä.
Ballistiikka
Ballistiikka (kreikan sanasta "ba’llein" ’heittäminen’) on lentävien kappaleiden liikeratoja tutkiva dynamiikan sovellettu tiede. Ilmassa etenevän kappaleen liikerata ei ole suora maan vetovoiman ja ilmanvastuksen takia. Ballistiikassa puhutaan kappaleen "lentoradasta".
Ensimmäinen ammusten liikkumisia tutkinut ihminen oli Tartaglia, joka tuli 1500-luvulla tunnetuksi teoriallaan, että suurin teoreettinen kantama saadaan 45° kulmalla ammuttaessa. Tätä on myöhemmin tarkennettu ilmanvastuksella, jonka vaikutuksesta käytännössä paras kantama saavutetaan 43–44° kulmilla. Galileo Galilei osoitti 2. kesäkuuta 1638, että ammus etenee ilmattomassa huoneessa niin sanotun "ideaalisen ballistisen kaaren" paraabelin mukaan ja siihen vaikuttaa vain maan vetovoima. Jos maan vetovoimaa ei kohdistu ammukseen ollenkaan, sen "lentorata" on suora.
Ballistinen kappale on kappale, joka on vapaa liikkumaan, käyttäytymään, ja joka muuttuu muodoltaan sekä ääriviivoiltaan ja pintarakenteeltaan ympäröivien olosuhteiden ja aineiden tai voimien, kuten aseen kaasupaineen, piipun/putken rihlojen, painovoiman, lämpötilan ja ilman partikkelien vaikutuksesta.
Ballistiikka voidaan jakaa seuraaviin osa-alueisiin:
Tuliaseiden ballistisia tietoja voidaan käyttää hyväksi myös rikostutkinnassa. Ballistisista tiedoista erillään tuliaseiden tutkimisessa voidaan analysoida tuliaseita, ampumatarvikkeita ja työkaluja todettaessa, onko yksittäistä tuliasetta tai työkalua käytetty rikokseen.
Ballistinen ohjus on ohjus, joka on rakennettu toimimaan pääosin ballististen lakien mukaan.
Punakottarainen
Punakottarainen ("Pastor roseus", aikaisemmin "Sturnus roseus") on kottaraisen lähisukulainen. Euroopassa se on vähälukuinen vieras. Lajin aiempi suomenkielinen nimi on ruusukottarainen.
Punakottarainen muistuttaa muodoltaan kottaraista; sillä on terävät, kolmiomaiset siivet ja sukkulamainen ruumis. Väritykseltään vanha lintu eroaa välittömästi kottaraisesta: ruumis on vaaleanpunainen, mutta siivet, pyrstö, alaperä ja pää ovat mustat. Nuori lintu muistuttaa kottaraista, mutta on kauttaaltaan vaaleanruskea, nokka on keltainen ja ohjas on vaalea.
Punakottarainen pesii Kaakkois-Euroopasta Aasiaan ulottuvalla vyöhykkeellä ja talvehtii Intiassa ja Kaakkois-Aasiassa. Laji ei ole kotipaikkauskollinen, vaan vaeltaa ravintotilanteen mukaan. Kantaa on vaikea arvioida. Euroopassa punakottarainen on harhailija, määrät vaihtelevat vuosittain vaelluksen voimakkuuden mukaan. Suomessa se on säännöllinen ja vuosittainen kesävieras, erityisesti kesäkuulta elokuulle.
Punakottaraisen elinympäristöä ovat arot, viljelysseudut ja muut avomaat.
Tina Karol
Tina Karol (, alun perin Tetjana Liberman (Тетяна Ліберман), s. 25. tammikuuta 1985 Orotukan, Neuvostoliitto) on ukrainalainen poplaulaja. Hän syntyi Orotukanissa Magadanin alueella Venäjän kaukoidässä, mutta muutti kuusivuotiaana Ivano-Frankivskiin Ukrainaan. Hän opiskeli musiikkipainotteisissa kouluissa.
Tina Karol edusti Ukrainaa Euroviisuissa vuonna 2006 kappaleella "Show Me Your Love" ja sijoittui seitsemänneksi saaden 145 pistettä.
Hänet valittiin 22. huhtikuuta 2006 Ukrainan parhaaksi naisartistiksi. Karol on myös osallistunut moniin laulukilpailuihin kotimaassaan ja muualla sekä esiintynyt musikaaleissa, näytelmissä ja televisiossa.
Mont Saint-Michelin pohjapiirustukset
Mont Saint-Michel on kallioinen luostarisaari, jonka luostaria ja sen juurella sijaitsevaa kylää on rakennettu kautta aikojen. Kuitenkin 1800-lopulla suositetuista korjaustöistä on tallella oheisen luostarin pohjapiirustukset sekä halkileikkauskuva.
Luostari rakennuksineen on rakennettu kalliolle, niin että korkeimmalla kohdalla sijaitsee luostarin kirkko. Kaksi muuta tasoa sijoittuvat alemmaksi rinteelle.
Jornal de Notícias
Jornal de Notícias on Portugalissa päivittäin ilmestyvä portugalinkielinen sanomalehti. Sen julkaisu aloitettiin Portossa vuonna 1888. Jornal de Notíciasista julkaistaan neljää painosta. Lehden päätoimittaja on Manuel Tavares.
Marin Barleti
Marin Barleti (n. 1450 Shkodër – 1512 tai 1513 Rooma) oli albanialainen humanisti.
Barleti syntyi Shkodërissa, jossa hän toimi tutkijana ja pappina. Kun hänen synnyinkaupunkinsa joutui 1470-luvun lopussa ottomaanien vallan alle, hän siirtyi Italiaan. Barleti oli osallistunut kaupungin puolustukseen tätä edeltäneissä piirityksissä vuosina 1474 ja 1478.
Barleti kirjoitti Venetsiassa Albanian kansallissankarin, Skanderbegin elämäkerran "Historia de vita et rebus gestis Scanderbegi" (1508–1511). Hänen muita kirjallisia teoksiaan ovat "De obsidione Scodransi" (”Shkodërin piiritys”) ja "Compendium vitarum ponticum et imperatorum" (”Paavien ja keisarien elämien lyhyt historia”).
Skanderbegin elämäkerta painettiin Roomassa ja se käännettiin välittömästi lukuisille kielille ja loi hänen kansainvälisen maineensa. Nykyään kirjaa säilytetään Tiranan kansalliskirjastossa. Shkodërin vanha kirjasto ja kustantamo on nimetty Barletin mukaan.
Jalokivien jäljillä
Jalokivien jäljillä on brittiläisen fantasiakirjailija Brian Jacquesin Redwallin taru -kirjasarjan 9. osa. Se julkaistiin suomeksi vuonna 2002.
Kaukana läntisellä merellä sijaitsee Sampetran saari. Saari näyttää todelliselta paratiisilta. Sitä hallitsee pelottava näätäkeisari Ublaz, jota kutsutaan myös Kiilusilmäksi hänen hypnotisoivan katseensa takia. Hänellä on apunaan atrainrotat ja varaanit. Kaappari kapteeni Conva hyökkäsi Lutran pesueen kimppuun rannikolla Kiilusilmän käskystä. Merirosvot tappoivat pesueen ja varastivat heidän aarteensa Valtameren kyyneleet eli kuusi ruusunpunaista helmeä.
Lutran pesueesta jäi kuitenkin henkiin nuori saukkonaaras Grath Pitkänuoli, joka vannoi kostavansa kaappareille. Lumikot Harmaaviiksi ja Pystykuono varastivat helmet Convalta ja pakenivat. Harmaaviiksi tappoi Pystykuonon ja hoiperteli pahasti haavoittuneena Redwallin luostariin. Siellä hän ystävystyi orava Fermald Ikivanhan kanssa ja kuoltuaan antoi Valtameren kyyneleet hänelle. Keisari Ublaz lähetti helmiä Redwallin luostarista pelottavan varaanikenraalinsa Lask Frildurin ja hänen varaaneitaan sekä merirosvoja. Varaanit kaappasivat luostarin Isä Apotti Durralin sekä nuoren vesimyyrätytön Violan ja vaati helmiä lunnaiksi. Luostarin kronikoitsija Rollo, siilineito Villakko, oravatyttö Cracklyn ja hiiri Piknim seurasivat Fermald Ikivanhan runonmuotoiseksi kirjoittamia arvoituksia, jotka kertoivat helmien olinpaikan, vapauttaakseen apotin ja Violan.
Tuholaiset veivät vankinsa laivalleen Aaltomadolle. Redwallin soturi Martin lähti ajamaan takaa kaappareita mukanaan jänis Rantti, pöllö Untuvasiipi sekä saukkopäällikkö Kippari. Kippari ja Untuvasiipi loukkaantuvat väijytyksessä ja palaavat luostariin. Martin ja Rantti tapaavat P.O.S.S.U.:n (Päästäisten Oma Sammalkukkametsän SissiUnioni) päästäiset ja saukko Grathin. Kaapparit lähtevät kohti Sampetraa. Viola onnistuu pakenemaan laivasta.
Martin, Rantti, Grath ja päästäiset Polku ja Velko lähtevät ajamaan takaa merirosvoja. Matkalla he törmäävät jäävuoreen, tapaavat hylkeitä, jotka johdattavat heidät Valjumi Peräaallon hallitsemalle Melakehän saarelle. Sieltä he lähtevät mukanaan saukko Inbar Tarkkanuoli. Sampetralla on puhjennut kapina keisaria vastaan. Kapinaa johti aluksi Convan veli Barranca, mutta hänen kuoltuaan johtoon nousee kettu Rasconza. Apotin vapautusseurue saapuu Sampetran saarelle ja vapauttavat apotin.
Keisari kuolee Korallikäärmeen puremaan. Martin ystävineen upottaa kaappareiden laivat ja pakenee laivalla, joka nimetään Merikuninkaaksi. Seurueen palattua Sammalkukkametsän seudulle siili Villakko heittää Valtameren kyyneleet mereen. Villakosta tulee luostarin abbedissa.
Redwallin luostari
Redwallin luostari on Redwallin taru -kirjasarjassa esiintyvä hiiriluostari, johon kirjojen tapahtumat sijoittuvat.
Redwallin luostarin perustivat Sammalkukkametsän hiiret, mäyrät, saukot, siilit, myyrät ja muut eläimet Soturi Martinin ja abbedissa Germainen johdolla. Redwall rakennettiin punaisesta hiekkakivestä, jota saatiin luostarin lähellä olleesta louhoksesta.
Redwallissa asuu paljon pieniä eläimiä. Redwallin luostaria johtaa joko apotti tai abbedissa, aivan kuten oikeitakin luostareita. Monessa kirjassa tuhoeläimet, kuten rotat, minkit, ketut, hillerit ja näädät yrittävät vallata Redwallia, mutta eivät onnistu.
Luostarin perustamiskirjan mukaan eläimien luostarissa tulee olla rauhaa rakastavia, vieraanvaraisia, eikä toisen eläimen henkeä saa riistää aiheettomasti. Ruoka tulee hankkia viljelemällä ja kalastamalla, ja eritoten mansikkamaat ovat suuressa suosiossa.
Luostarin muurien sisäpuolella on hedelmätarha, mansikkamaa, kaivo sekä kalaisa lampi, joten luostari on ruuan suhteen omavarainen.
Kloriitti
Kloriitti tarkoittaa kahta asiaa:
Ghanan jalkapallomaajoukkue
Ghanan jalkapallomaajoukkue on Ghanan jalkapalloliiton hallinnoima joukkue, joka edustaa Ghanaa kansainvälisissä otteluissa.
Ghana on yhdessä Kamerunin ja Senegalin kanssa pisimmälle MM-kisoissa yltänyt Afrikan maa. Lisäksi se on Nigerian kanssa ainoa Afrikan maa, joka on kahdesti yltänyt pudotuspeleihin. Nuorten sarjoissa maa on voittanut kahdesti alle 17-vuotiaiden maailmanmestaruusturnauksen ja kerran alle 20-vuotiaiden maailmanmestaruuden.
Vuoden 2010 Etelä-Afrikan MM-kisoissa Ghana saavutti tähän asti parhaimman menestyksensä MM-tasolla. Puolivälierässä jatkoajan viimeisillä sekunneilla vapaapotkusta Uruguayta vastaan syntyi huikea tilanne, jossa uruguyalainen pelaaja torjui pallon kädellä maaliviivalta aiheuttaen rangaistuspotkun ja punaisen kortin. Ghanan Asamoah Gyan kuitenkin epäonnistui pilkussa ja kaiken lisäksi joukkue hävisi rangaistuspotkukilpailun. Ghanasta olisi tullut ensimmäinen afrikkalainen joukkue historiassa, joka selviytyy välieriin saakka. Ghana oli kuitenkin parhaiten menestynyt afrikkalainen joukkue ja pääsi ainoana niistä alkulohkosta jatkoon. Maa on voittanut Afrikan-mestaruuden neljä kertaa, joista viimeisin on vuodelta 1982.
Amerikantelkkä
Amerikantelkkä ("Bucephala islandica"), aikaisemmalta nimeltään islannintelkkä, on keskikokoinen sorsalintu, joka pesii suurimmiksi osin Pohjois-Amerikassa, paikoin myös Islannissa. Muualla Euroopassa se on erittäin harvinainen harhailija. Se on muuttolintu, joka muuttaa avoveden ääreen.
Amerikantelkkä syö vesihyönteisiä, äyriäisiä ja lampien uposkasveja. Se hakee ruokansa lähinnä veden alta.
Amerikantelkkä tekee pesänsä onttoon puuhun tai maakoloon.